Die minister se poging om beleggingsekerheid te skep, is weerspreek deur die gebeure binne en buite die parlement tydens die begrotingsrede. Die chaos stuur 'n boodskap dat die regering beheer verloor.
Waar die minister in Februarie 'n 2% ekonomiese groeikoers voorspel het, het die minster toegegee dat hy nou op slegs 1,5% vir hierdie jaar en 1,7% vir volgende jaar hoop. Dit het ingrypende implikasies met projeksies vir minder belastinginkomste. Hierdie jaar het hy nog daarin geslaag om die tekort te buffer deur die 1% verhoging in persoonlike belasting wat hy in Februarie vanjaar aangekondig het en deur die rondskuif van geld. Sy probleem is volgende jaar en in 2017 waar die ekonomiese groeikoers steeds laag gaan wees en daar nie meer buffers gaan wees om die tekorte aan te vul nie. As hy dan sou probeer om die tekorte met verder lenings te delg mag die staatskuld oor 50% van die BBP gaan wat die kredietgraderingsagentskappe as 'n teken sal sien om Suid-Afrika verder af te gradeer.